с произход от Китай не е в интерес на Съюза.
 7. РАВНИЩЕ НА МЕРКИТЕ
 7.1. Марж на вредата
 (245)
 След разгласяването на предварителните заключения Xiamen Xiashun заяви, че бъдещите разходи за привеждане в съответствие не следва да се добавят към целевата цена, тъй като бележката относно разходите за привеждане в съответствие беше публикувана след публикуването на регламента за временните мерки, с което са нарушени правата на защита на Xiamen Xiashun.
 (246)
 Комисията отхвърли твърдението. На Xiamen Xiashun, както и на всички други страни, беше предоставено допълнително време, за да представят коментари по отношение на бележката относно разходите за привеждане в съответствие след публикуването ѝ. Следователно с късното публикуване не бяха нарушени правата на защита на дружеството.
 (247)
 Освен това Xiamen Xiashun заяви, че опасенията във връзка с околната среда не са свързани изключително с промишлеността на Съюза, тъй като Xiamen Xiashun ще бъде обхванато от схемата за търговия с емисии на Китай и дружеството е сертифицирано по стандарт за изпълнение (Performance Standard) от Aluminium Stewardship Initiative, който включва критерии за емисиите на парникови газове, включително праг за емисиите на CO2.
 (248)
 Комисията отхвърли твърдението. Националното законодателство на КНР няма отношение към прилагането на член 7, параграф 2г) от основния регламент, според който при определяне на целевата цена на промишлеността на Съюза трябва да се вземат под внимание бъдещите разходи, които произтичат от многостранни споразумения за околната среда и протоколите към тях, по които Съюзът е страна.
 (249)
 Donghai изказа твърдението, че целевата печалба от 6 % следва да се изчислява единствено въз основа на разходите за конвертиране, а не въз основа на цялата цена на АКФ.
 (250)
 Комисията отхвърли твърдението, тъй като съгласно член 7, параграф 2в) от основния регламент целевата печалба се изчислява въз основа на пълните разходи, а не само на част от тях, която отразява конвертирането на суровините.
 (251)
 След разгласяването на окончателните заключения Zhongji и Nanshan повториха това твърдение. Zhongji заяви, обратно на становището на Комисията, че в член 7, параграф 2в) от основния регламент не се посочва, че целевата печалба трябва да се изчислява въз основа на пълните разходи, а че в член 7, параграф 2в) се посочва само, че целевата печалба трябва бъде достатъчна за възстановяването на пълните разходи. Zhongji заяви, че производителите на АКФ реализират печалбите си въз основа на цената за конвертиране, а не на цената на суровините.
 (252)
 Съгласно член 7, параграф 2в) от основния регламент използваната целева печалба се определя, като се [взема] предвид [...] нивото на доходност, необходимо за покриване на пълните разходи. Пълните разходи включват суровините. Поради това твърдението беше отхвърлено.
 (253)
 Donghai заяви също така, че разходите за преструктуриране не следва да бъдат част от целевата цена.
 (254)
 В съображение 329 от регламента за временните мерки Комисията обясни, че увеличението на разходите през РП се е дължало основно на преструктурирането на един от включените в извадката производители. Освен това Комисията отбеляза, че преструктурирането е редовен процес в ситуации на дъмпингов внос. Във всеки случай в съответствие с основния регламент за изчисляването на целевата печалба трябва да се